Tisztelt Partnereink!

Elkészült az Allianz vizijármű tarifáló programja, amellyel lehetőségük van egyszerűen, gyorsan vizijármű felelősség-, vagyon- és/vagy balesetbiztosítást kötni.

Vizijármű felelősségbiztosítás tarifálisan akár 60 láb hosszú vitorlás hajóra, vagy 250 kW teljesítményű lajstromköteles motorcsónakra is megköthető. A tarifáló program segítségével biztosítás köthető vitorlás hajó esetén, akár bérbeadásra, akár versenyekre szóló felelősségbiztosításra is.

Vizijármű vagyonbiztosítás a tarifáló program segítségével 35 millió Ft biztosítási összegig köthető meg, mind vitorlás hajóra, mind lajstromköteles motorcsónakra. Vagyonbiztosítás esetében is lehetőség van bérbeadási, lopás, vagy vitorlás hajóra versenyekre szóló fedezetek megvásárlására.

Ráadásul mind a felelősség-, mind a vagyonbiztosítás mellé lehetőség van balesetbiztosítás megkötésére is.

Összefoglalva, az új vizijármű tarifáló program segítségével, lehetőségük van korszerű biztosítási feltételekkel, a kor igényeinek megfelelően gyorsan, egyszerűen az ügyfeleik részére teljes körű fedezettel bíró vizijármű biztosítás kötésre.

A tarifálóban szereplő következő kérdésre: ?Biztosítási szerződését szakmája, önálló foglalkozása vagy üzleti tevékenysége körében kívánja-e megkötni??

* ha ?nem? a válasz, akkor a hatályos PTK szerint, fogyasztó köti a szerződést. Ebben az esetben a szerződés az OKHB termékkódra kerül rögzítésre és a szerződésre a fogyasztókra vonatkozó szabályok lesznek érvényesek.
* ha ?igen? a válasz, akkor nem fogyasztó köti a szerződést. Ekkor az OAW2 (Allianz Vállalkozás Védelem 2.0) termékkódra kerül rögzítésre a szerződés és a vállalati ügyfelekre vonatkozó szabályok lesznek érvényesek.